《自然斋诗为周原夫作 其五》
明代·乌斯道

今日憺无事，薄言疏我襟。清风蹑山梁，烦歊憩松阴。

鱼游湖水净，鸟啼崖谷深。朋友相邀坐，衎衎论此心。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。